
DR.30.11.2006 77 

  

 Tuan Pengerusi [Datuk Dr. Yusof bin Yacob]: Kalau Yang Berhormat 
Menteri tidak bangun menjawab, dia masih berdiri. Sila. 

Datuk Azalina binti Othman Said: Terima kasih Yang Berhormat bagi 
Kepong, rancangan untuk menjadikan pengurusan stadium lebih dinamik sebenarnya 
kementerian melihat perlu dianjurkan konvensyen pengurusan dan penyelenggaraan 
stadium bagi meningkatkan budaya penyelenggaraan dan di sini kita sudah ada dalam 
Dewan kita yang Pengerusi Stadium Nasional kita dan kementerian memang mengakui 
bahawa perlunya satu konsep penyelenggaraan yang lebih dinamik dan insya-Allah 
dengan pengerusi yang baru dan bantuan daripada pengerusi yang lama kita dapat 
mendinamikkan kegunaan stadium. 

Dato' Paduka Haji Badruddin bin Amiruldin [Jerai]: Yang Berhormat bagi 
Kepong, syok. 

Datuk Azalina binti Othman Said:  Kedua berkenaan, isu Sukan Komanwel.  
Sebenarnya hak untuk menjadi tuan rumah bagi menganjur kejohanan antarabangsa 
seperti Sukan Komanwel, Asia ataupun Olimpik adalah ditentukan oleh undian 
perwakilan Majlis Olimpik Negara masing-masing. Ia juga bergantung kepada 
kedudukan geografi giliran dan sokongan negara-negara serantau. Malaysia telah 
berjaya menganjurkan Sukan Komanwel dan pada hari Malaysia pula berjaya atau 
insya-Allah pada Jumaat esok berjaya menganjurkan Sukan Pasifik.   

Saya melihat bahawa kenyataan Yang Berhormat bahawa Sukan Pasifik ini 
agak kecil, tidak begitu besar adalah satu kenyataan yang tidak patut kerana sukan 
orang kurang upaya ini walaupun kita lihat sebagai sukan orang kurang upaya, tetapi 
kehadiran atlet 3000 orang campur dengan kemasukan daripada wakil-wakil persatuan, 
officials lebih kurang 5000 orang.  Bagi saya ini adalah satu sukan yang memang dapat 
menaikkan nama dan taraf Malaysia sebagai negara yang begitu peka kepada 
golongan yang kurang upaya.   

Jadi, tentang isu had masa sukan ataupun akaun dalam Sukan Komanwel, 
saya melihat ini adalah sesuatu isu had masa ini tidak menjadi isu kerana kes berada di 
mahkamah. Ini luar daripada bidang kuasa Kementerian Belia dan Sukan sebagai satu 
wakil kerajaan, dan insya-Allah kementerian melihat bahawa kes akaun SUKOM ini 
dapat diselesaikan. Kementerian berharap kepada semua pihak bahawa dalam aspek 
penyelesaian ini perlulah kita lihat kata orang reputasi negara itu menjadi satu 
keutamaan dan saya percaya dan saya telah dimaklumkan bahawa semua pihak 
sedang berbincang dan insya-Allah akan dapat diselesaikan. 

Tuan Pengerusi [Datuk Dr. Yusof bin Yacob]:   Ahli-ahli Yang Berhormat, 
masalahnya ialah bahawa  wang sejumlah RM422,462,200 untuk Maksud B.45 di 
bawah Kementerian Belia dan Sukan jadi sebahagian daripada Jadual hendaklah 
disetujukan. 

 Masalah dikemuka bagi diputuskan, dan disetujukan. 

Wang sebanyak RM422,462,200 untuk Maksud B.45 diperintahkan jadi 
sebahagian daripada Jadual 

Tuan Pengerusi  [Datuk Dr. Yusof bin Yacob]: Masalahnya ialah bahawa 
perbelanjaan sebanyak RM298,495,300 untuk Maksud P.45 yang disebutkan dalam 
Anggaran Pembangunan bagi tahun 2007 hendaklah diluluskan. 

 Masalah dikemuka bagi diputuskan, dan disetujukan. 

 Wang sebanyak RM298,495,300 untuk Maksud P.45 diluluskan jadi 
sebahagian daripada Anggaran Pembangunan 2007. 

  

Maksud B.46  [Jadual] - 
Maksud P.46  [Anggaran Pembangunan 2007] – 
 

 Tuan Pengerusi  [Datuk Dr. Yusof bin Yacob]: Kepala Bekalan B.46 dan 
Kepala Pembangunan P.46 di bawah Kementerian Sumber Manusia terbuka untuk 
dibahas, Yang Berhormat bagi Ipoh Barat. 

 



Tuan Pengerusi [Datuk Dr. Yusof bin Yacob]: Kalau Yang Berhormat Menteri tidak bangun menjawab, dia masih berdiri. Sila. Datuk Azalina binti Othman Said: Terima kasih Yang Berhormat bagi Kepong, rancangan untuk menjadikan pengurusan stadium lebih dinamik sebenarnya kementerian melihat perlu dianjurkan konvensyen pengurusan dan penyelenggaraan stadium bagi meningkatkan budaya penyelenggaraan dan di sini kita sudah ada dalam Dewan kita yang Pengerusi Stadium Nasional kita dan kementerian memang mengakui bahawa perlunya satu konsep penyelenggaraan yang lebih dinamik dan insya-Allah dengan pengerusi yang baru dan bantuan daripada pengerusi yang lama kita dapat mendinamikkan kegunaan stadium. Dato' Paduka Haji Badruddin bin Amiruldin [Jerai]: Yang Berhormat bagi Kepong, syok. Datuk Azalina binti Othman Said: Kedua berkenaan, isu Sukan Komanwel. Sebenarnya hak untuk menjadi tuan rumah bagi menganjur kejohanan antarabangsa seperti Sukan Komanwel, Asia ataupun Olimpik adalah ditentukan oleh undian perwakilan Majlis Olimpik Negara masing-masing. Ia juga bergantung kepada kedudukan geografi giliran dan sokongan negara-negara serantau. Malaysia telah berjaya menganjurkan Sukan Komanwel dan pada hari Malaysia pula berjaya atau insya-Allah pada Jumaat esok berjaya menganjurkan Sukan Pasifik. Saya melihat bahawa kenyataan Yang Berhormat bahawa Sukan Pasifik ini agak kecil, tidak begitu besar adalah satu kenyataan yang tidak patut kerana sukan orang kurang upaya ini walaupun kita lihat sebagai sukan orang kurang upaya, tetapi kehadiran atlet 3000 orang campur dengan kemasukan daripada wakil-wakil persatuan, officials lebih kurang 5000 orang. Bagi saya ini adalah satu sukan yang memang dapat menaikkan nama dan taraf Malaysia sebagai negara yang begitu peka kepada golongan yang kurang upaya. Jadi, tentang isu had masa sukan ataupun akaun dalam Sukan Komanwel, saya melihat ini adalah sesuatu isu had masa ini tidak menjadi isu kerana kes berada di mahkamah. Ini luar daripada bidang kuasa Kementerian Belia dan Sukan sebagai satu wakil kerajaan, dan insya-Allah kementerian melihat bahawa kes akaun SUKOM ini dapat diselesaikan. Kementerian berharap kepada semua pihak bahawa dalam aspek penyelesaian ini perlulah kita lihat kata orang reputasi negara itu menjadi satu keutamaan dan saya percaya dan saya telah dimaklumkan bahawa semua pihak sedang berbincang dan insya-Allah akan dapat diselesaikan. Tuan Pengerusi [Datuk Dr. Yusof bin Yacob]: Ahli-ahli Yang Berhormat, masalahnya ialah bahawa wang sejumlah RM422,462,200 untuk Maksud B.45 di bawah Kementerian Belia dan Sukan jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM422,462,200 untuk Maksud B.45 diperintahkan jadi sebahagian daripada Jadual. Tuan Pengerusi [Datuk Dr. Yusof bin Yacob]: Masalahnya ialah bahawa perbelanjaan sebanyak RM298,495,300 untuk Maksud P.45 yang disebutkan dalam Anggaran Pembangunan bagi tahun 2007 hendaklah diluluskan. Masalah dikemuka bagi diputuskan, dan disetujukan. Wang sebanyak RM298,495,300 untuk Maksud P.45 diluluskan jadi sebahagian daripada Anggaran Pembangunan 2007. Maksud B.46 [Jadual]- Maksud P.46 [Anggaran Pembangunan 2007]-. Tuan Pengerusi [Datuk Dr. Yusof bin Yacob]: Kepala Bekalan B.46 dan Kepala Pembangunan P.46 di bawah Kementerian Sumber Manusia terbuka untuk dibahas, Yang Berhormat bagi Ipoh Barat.